วันที่3. มีอะไรกันกับแฟน แต่หลังนอก แล้วประจำเดือนไม่มา เลยวันที่ประจำเดือนต้องมา 10 วันแล้ว ลองไปตรวจฉี่ดู แต่ไม่ท้อง แต่ทำไมประจำเดือนไม่มาเลย
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% อย่างไรก็ตาม หากได้ตรวจหาการตั้งครรภ์อย่างถูกต้องแล้ว โดยตรวจเมื่อประจำเดือนขาดไปแล้ว และไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำให้รอประจำเดือนไปอีกซักระยะก่อน หากประจำเดือนยังไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีภาวไทรอยด์ฮอร์โมนผิดปกติ การทำงานผลิตฮอร์โมนของรังไข่ผิดปกติ มีพังผืดในมดลูก เป็นต้นแต่หากไม่แน่ใจว่าตรวจหาการตั้งครรภ์ได้อย่างถูกต้องหรือไม่ ก็อาจลองตรวจหาการตั้งครรภ์ซ้ำดูอีกครั้งค่ะ